b'\n_START_ARTICLE_\nSokeritehdas\n_START_PARAGRAPH_\nSokeritehdas on tehdas, jossa valmistetaan sokeria. Sokeritehtaissa valmistettava sokeri valmistetaan erikseen pelloilla kasvatettavista sokerijuurikkaista tai l\xc3\xa4mpimiss\xc3\xa4 maissa kohdattavasta sokeriruosta. Tehtaat joissa valmistetaan sokeria juurikkaista, ovat k\xc3\xa4yt\xc3\xb6ss\xc3\xa4 vain syksyisin, jolloin juurikkaat ovat kypsyneet valmiiksi. Maailman ensimm\xc3\xa4inen sokerijalostamo perustettiin New Yorkiin vuoden 1690 paikkeilla._NEWLINE_Suomessa on t\xc3\xa4ll\xc3\xa4 hetkell\xc3\xa4 j\xc3\xa4ljell\xc3\xa4 yksi sokeritehdas, joka on S\xc3\xa4kyl\xc3\xa4ss\xc3\xa4. S\xc3\xa4kyl\xc3\xa4n sokeritehdas on ollut sitke\xc3\xa4st\xc3\xa4 toiminnassa pysymisest\xc3\xa4\xc3\xa4n huolimatta useaan kertaan vaakalaudalla toiminnan jatkumisen osalta.\n_START_SECTION_\nSokerin valmistaminen\n_START_PARAGRAPH_\nKun sokerijuurikaskuorma on saapunut tehtaalle, se punnitaan. Sen j\xc3\xa4lkeen jokaisesta kuormasta otetaan koneellisesti 25\xe2\x80\x9335\xc2\xa0kg:n n\xc3\xa4yte, joka tutkitaan koepesulassa. T\xc3\xa4ll\xc3\xa4 tavalla saadaan selville juurikkaiden puhtaus, sokeripitoisuus ja saanto, joiden avulla tietokone tekee viljelij\xc3\xb6ille suoritettavat tilityslaskelmat. T\xc3\xa4m\xc3\xa4n j\xc3\xa4lkeen on vuorossa pesu, jossa juurikkaat esipest\xc3\xa4\xc3\xa4n voimakkaalla vesisuihkulla ja josta ne joutuvat tehtaalle k\xc3\xa4sitelt\xc3\xa4v\xc3\xa4ksi. Sitten kivenerottimet poistavat juurikasvirrasta kivi\xc3\xa4, hiekkaa ja savea. Sokerijuurikkaiden leikkauksen j\xc3\xa4lkeen ne erotetaan leikkeest\xc3\xa4 yli 20 metri\xc3\xa4 korkeassa uuttotornissa, jossa leike kulkee alhaalta yl\xc3\xb6sp\xc3\xa4in ja vesi p\xc3\xa4invastoin. Leike viipyy 70-asteisessa uuttolaitteessa 1,5 tuntia. Muodostunut sokerimehu poistuu leikemaissista. Mehu sis\xc3\xa4lt\xc3\xa4\xc3\xa4 noin 14\xe2\x80\x9315\xc2\xa0% sokeria._NEWLINE_T\xc3\xa4m\xc3\xa4n j\xc3\xa4lkeen sokeri melassataan, eli kuivataan. Kuivauksen j\xc3\xa4lkeen tuote pakataan joko sellaisenaan paperis\xc3\xa4kkeihin tai puristetaan rakeiksi, joiden toimitus tapahtuu siiloista irrallisena.'